钦定古今图书集成/明伦汇编/官常典/第497卷 > 李存璋
## 钦定古今图书集成/明伦汇编/官常典/第497卷 > 李存璋

按《五代史义儿传》：“存璋，字德璜。初与康君立、薛志勤
等从太祖入关，破黄巢，累迁义儿军使。太祖病革，存
璋与张承业等受顾命，立庄宗为晋王，晋王以存璋
为河东马步军使。晋自先王时，尝优假军士，军士多
犯法逾禁，庄宗新立，尤患之。存璋一切绳之以法，境
内为之清肃。从攻夹城，战柏乡，以功迁汾州刺史。庄”
宗与刘𬩽战于魏博，梁遣王檀来，乘虚袭太原，存璋
以汾州兵入太原距守，以功迁大同军防御使，遂为
节度使。天祐十九年，以疾卒，追赠太尉。